क़ूनिया में बहा वलद और उनके परिवार का बहुत गर्मजोशी से स्वागत हुआ। इतिहास में है कि सल्जूक़ी शासक ऐसी हालत में बहा वलद और उनके परिवार के सदस्यों के स्वागत के लिए ख़ुद गया कि उसने ख़्वारज़्मशाही शासन व्यवस्था के जवान शासक जलालुद्दीन मिनकुबेरती के ख़िलाफ़ जंग में बहुत बड़ी जीत हासिल की थी। सल्जूक़ी शासक बहा वलद का इस तरह हाथ चूम रहा था जैसे श्रद्धालु हाथ चूमता है। जीवनियों में मिलता है कि बाज़ार के व्यापारी और क़ूनिया के सदाचारी लोग शहर से बाहर बहा वलद के स्वागत के लिए खड़े थे। वे इस बात से ख़ुश थे कि उनके शहर में ऐसी हस्ती आ रही है जो सदाचारियों की समर्थक और भ्रष्टाचारियों का दमन करने वाली थी। इतिहास में है कि क़ूनिया शहर के धर्मगुरु भी एक दूसरे के विरोधी होने के बावजूद, इस बात से ख़ुश थे कि उनके शहर में बहा वलद आ रहे हैं। सलजूक़ी शासक अलाउद्दीन ने बहा वलद के सम्मान में बहुत भव्य समारोह का आयोजन किया जिसमें शहर के कुलीन वर्ग के लोगों और धर्मगुरुओं को बुलाया गया था।